Парламентът включи мотоциклетите в правилата за инспекции на превозни средства - ЕВРОПА ДИРЕКТНО РУСЕ
Парламентът включи мотоциклетите в правилата за инспекции на превозни средства
Парламентът прие промени в правилата за инспекции на превозни средства, с които се цели да се подобри пътната безопасност чрез добавянето на мотоциклети, ремаркета и каравани, както и чрез подобрение на ефективността на крайпътните проверки на търговски превозни средства. Ще се подобрят и правилата за документите на автомобилите.
„Техническите изисквания за проверките, които въвеждаме предвиждат високи стандарти”, заяви Вернер Кун (ЕНП, Германия), докладчик за редовните проверки на превозните средства и ремаркетата.
Депутатите гласуваха за въвеждането на задължителни инспекции на мотоциклетите във всички страни в ЕС от 2016 година и на мотопедите от 2018 година, освен ако бъдещо проучване на Комисията покаже, че включването на мотопедите е неефективно.
Те одобриха въвеждането на инспекции за ремаркетата с тегло над два тона и караваните над 750 кг и подкрепиха съществуващите стандарти за ремаркета с тегло над 3,5 тона.
Парламентът гласува за запазването на настоящия минимум за начална инспекция на изправността 4 години след регистрация и последващи проверки на всеки две години.
Крайпътни проверки за търговски превозни средства
За да се подобри ефективността на крайпътните проверки на превозните средства използвани за търговски цели, ще бъде въведена система за оценяване на риска, заявиха депутатите. Превозвачите ще бъдат оценявани според представянето им на инспекциите — тези, които имат по-лоши резултати на инспекциите, трябва да бъдат приоритет за крайпътните проверки, заявиха депутатите.
„Крайпътните проверки са различни в различните страни членки и затова искаме да хармонизираме правилата за ЕС”, заяви Олга Сехналова (С&Д, Чехия), докладчик за крайпътните проверки на търговските превозни средства.
Депутатите включиха и леките търговски превозни средства в крайпътните проверки.
Документи на автомобилите
Документите на автомобилите трябва да бъдат съхранявани в национални електронни регистри, според депутатите. Това ще улесни обмена на информация между страните членки и ще подобри борбата с нелегална търговия на откраднати автомобили.
„Ефективният обмен на информация чрез електронна база от данни ще бъде гаранция, че автомобилите, пътуващи по пътищата в ЕС отговарят на изискванията за безопасност”, заяви Виля Сависар-Томаст (АЛДЕ, Естония), докладчик за регистрацията на документи.
Парламентът одобри предложението на Комисията двете директиви за техническите проверки да бъдат преработени като регламенти с директно приложние в страните членки. Страните членки са свободни да заложат по-стриктни стандарти.
Парламентът одобри промени в предложенията на Комисията във вторник. Те ще бъдат използвани като основа за преговорите със Съвета. с цел постигне споразумение на първо четене.
Предишна статия Наградата LUX за 2013 г.: оповестени са 10-те филма в надпреварата
Следваща статия Парламентът разисква програмата „Призма“ за следене на Интернет
12 август – Международен ден на младежта август 12, 2015
Депутатите в ЕП критикуват следенето в Интернет от САЩ юни 15, 2013
Срокът да подкрепите първите европейски граждански инициативи изтече. Какво следва? ноември 1, 2013
Българо-румънски трансграничен форум „10 години членство в ЕС: бъдещи перспективи“ #BG10xEU https://t.co/CLoMmM0xOL about 11 hours ago from Twitter Web Client ReplyRetweetFavorite